section_heading: Novije doba
paragraph_text: Hard Time svoje djelovanje nastavlja s novim članovima, tako da je od stare postave ostao samo Pišta. Dugogodišnji član i jedan od osnivača Hard Timea, Nenad Mlinarić - Mlinka, zbog privatnih obveza napušta glazbu i posvećuje se drugim stvarima, a na njegovo mjesto dolazi Davor Keranović (bivši član sastva Undercode, Big rock, Legende). Novog basistu Majkla Jagunića našli su putem audicije. Ova postava odmah snima video spot za pjesmu "Zombie" i pokreće niz koncerata. Prvo pojavljivanje imali su na koncertu Paula Gilberta u Zagrebu, a slijede nastupi na dva velika ljetna festivala – "Rokaj fest 2007." u Zagrebu i "Drava rock Fest" u Koprivnici, gdje sviraju zajedno s engleskim rock sastavom The Cult i njemačkim hard rock sastavom Scorpions. Nakon toga slijede razni koncerti i biker festivali te na kraju velika europska klupska turneja po Njemačkoj, Italiji i Nizozemskoj.